VF Plus kap na LUR se 'rassisme-polisie' by skole | Maroela Media
Die VF Plus het kapsie gemaak teen 'n voorstel van die LUR vir onderwys in Gauteng, Panyaza Lesufi, dat hy 'n komitee op die been wil bring wat alle skole, onderwysers en leerders sal monitor vir enige beweerde rassisme.
Anton Alberts, 'n VF Plus-lid van die Gautengse provinsiale wetgewer, het gesê die aankondiging was onbeplan en het op terloopse wyse plaasgevind in 'n woordewisseling tussen Lesufi, homself en Amanda de Lange, 'n VF Plus-LPW, tydens die begrotingsdebat van die onderwysdepartement.
"Die VF Plus spreek hom sterk uit teen enige sodanige polisiëringsliggaam wat op skole, onderwysers en leerders gaan spioeneer. Dit herinner aan die Stasi-spioenasiediens in Oos-Duitsland en het geen plek in 'n vrye demokrasie nie.
"Dis natuurlik tekenend van die ANC se Marxistiese DNS waar alle aspekte van die samelewing tot in die fynste besonderhede gereguleer moet word en waar diegene wat nie daarby inval nie, vervolg en vernietig moet word," het Alberts gesê.
Hy sê die skep van só 'n komitee is ook buite die mandaat van die departement en as enige gevalle van rassisme sou plaasvind, is dit normale protokol dat die departement dit ondersoek nadat klagte ingedien is. Indien nodig, word die nodige stappe dan gedoen.
Alberts het ook gesê gegewe die ANC en Lesufi se posisie oor ras, sal die liggaam misbruik kan word om wit op swart rassisme uit te snuffel terwyl teenoorgestelde rassisme eenvoudig nie aandag sal geniet nie.
"Dit bevestig opnuut die rasse-obsessie wat Lesufi as persoon het sonder om werklik die wit en veral veelrassige Afrikaanse skoolgemeenskap te probeer verstaan. Die ironie is dat so 'n liggaam, sou dit ewewigtig optree, baie gou vir Lesufi self sou aankla gegewe sy rassistiese siening oor die Afrikaanse gemeenskap."
Alberts het gesê Lesufi het nie uitgebrei oor die inwerkingstelling van enige sodanige komitee nie.
Die VF Plus gaan nou geskrewe vrae hieroor by die wetgewer indien.
Is Lesufi n rassis?
Is Lesufi 'n rassis?
Is Lesufi paranoies?
Probeer Lesufi Big Brother speel?
Dalk moet alle blankes maar eerder tuisonderrig oorweeg. Daar sal altyd n heksejag op blankes wees en rassisme sal aan ons afgesmeer word juis omdat die skoen aan die regering se voet is. Hierdie regering sal nie rus voordat alle blankes orals uitgewerk is nie.
Hierdie jeug wat nou aangestel is vir Covid gaan dit sommer vir hom doen Sy brigade
Kinders en onderwysers moet gepolisieer word vir rassisme? Net nog 'n sotlikheid om enige skermutseling tussen kinders (wat normaal is) in 'n rassiste oorlog te ontketen.
Wil die skepsel nie eerder tyd, geld en mense afstaan om te kyk hoe hulle die 30 persenters se Fisika en Wiskunde punte kan verbeter nie? Hierdie mens moenie betrokke wees by opvoeding of onderwys nie.